താലൂക്ക് ആശുപത്രിയുടെ പുതിയ കെട്ടിടം അഞ്ചുനിലയിലായെന്ന് ഉമ്മന്ചാണ്ടി പാന്പാടി: എട്ടുവര്ഷം മുന്പ് 2.3 കോടി രൂപ അനുവദിച്ച പാന്പാടി താലൂക്ക് ആശുപത്രിയുടെ പുതിയ കെട്ടിടം അഞ്ചുനിലകളായി ആയിരിക്കുമെന്ന് മുന് മുഖ്യമന്ത്രി ഉമ്മന്ചാണ്ടി. അഞ്ചു നിലയ്ക്കുള്ള അടിസ്ഥാനമിട്ട് ഉടനെ രണ്ടുനില നിര്മിക്കാനാണ് തുക ഉപയോഗിക്കുകയെന്നും അദ്ദേഹം കൂട്ടിചേര്ത്തു. താലൂക്ക് ഹെഡ്ക്വാര്ട്ടേഴ്സ്ആശുപത്രിയില് ഒരു കോടി രൂപ ചെലവില് എംഎല്എ ഫണ്ട് ഉപയോഗിച്ച് സംസ്ഥാനത്ത് ആദ്യമായി നിര്മിച്ച ഓക്സിജന് പ്ലാന്റ് ഉദ്ഘാടനം ചെയ്യുകയായിരുന്നു ഉമ്മന്ചാണ്ടി. സ്ഥലപരിമിതി മൂലമാണ് അഞ്ചു നിലകള് വേണ്ടി വരുന്നത്. ബ്ലോക്ക് പഞ്ചായത്ത് പ്രസിഡന്റ് മറിയാമ്മ ഏബ്രഹാം അധ്യക്ഷത വഹിച്ചു. പാന്പാടി പഞ്ചായത്ത് പ്രസിഡന്റ് ഡാലി റോയ്, കൂരോപ്പട പഞ്ചായത്തു പ്രസിഡന്റ് ഷീലാ ചെറിയാന്, മീനടം പഞ്ചായത്ത് പ്രസിഡന്റ് മോനിച്ചന് കിഴക്കേടം, ബ്ലോക്ക് പഞ്ചായത്ത് സ്റ്റാന്ഡിംഗ് കമ്മിറ്റി ചെയര്മാന് സി.എം. മാത്യു, ജില്ലാപഞ്ചായത്തംഗം രാധാ വി. നായര്, മാത്തച്ചന് പാന്പാടി, ആശുപത്രി സൂപ്രണ്ട് ഡോ.കെ.എ. മനോജ് തുടങ്ങിയവര് പ്രസംഗിച്ചു. 120 രോഗികള്ക്ക് ഒരേ സമയം ഓക്സിജന് നല്കാന് കഴിയുന്ന സംവിധാനമാണ് ഇവിടെ ഒരുക്കിയിരിക്കുന്നത്.